stanford-oval/wikipedia huggingface dataset:
פיליסטוס

Coin of Philistus
פיליסטוס (ביוונית: Φίλιστος; ‏432 לערך – 356 לפנה"ס) היה היסטוריון יווני איש סיקיליה. הוא נולד בסירקוסאי והיה תומך נאמן ויועץ של דיוניסיוס הראשון טיראן סירקוסאי ושל בנו ויורשו דיוניסיוס השני. חיבורו על תולדות סיקיליה עד המאה ה-4 לפנה"ס ועל תקופת שלטונם של שני הדיוניסים אבד ושרדו ממנו פרגמנטים בלבד.
קורות חייו

פיליסטוס, מעשירי סירקוסאי, נמנה עם תומכי דיוניסיוס. קודם תפיסתו את השלטון בסירקוסאי מתח דיוניסיוס ביקורת על האופן בו ניהלו הסטרטגוי של העיר את המערכה נגד הקרתגים. כשקנסה האספה את דיוניסיוס על דברי ההמרדה שלו התערב פיליסטוס ושילם את קנסותיו, כשהוא מבטיח כי יוסיף לשלמם כל אימת שהאסיפה תטילם עליו. בתמיכת פיליסטוס הצליח דיוניסיוס לתפוס את השלטון בסירקוסאי.
ב-386 לפנה"ס נישא פיליסטוס לבתו של לפטינס, אחייניתו של דיוניסיוס. מאחר שלא נועץ בו בעניין הנישואים, חשד דיוניסיוס בפיליסטוס כי הוא רוקם עם גיסו קשר להפילו, ולכן היגלה אותו מן העיר.
הוא התיישב בסיבאריס, אך לאחר זמן עבר אל אדריה, בה נשאר עד מותו של דיוניסיוס (366 לפנה"ס). בעת שהותו באדריה כתב פיליסטוס את תולדות סיקיליה באחד-עשר ספרים.
פיליסטוס נקרא לשוב על ידי דיוניסיוס הצעיר, והוא שכנעו להיפטר מאפלטון ומדיון. כשהפליג דיון מזקינתוס כדי להשתלט על סירקוסאי (356 לפנה"ס), הציב דיוניסיוס הצעיר את פיליסטוס בפיקוד הצי המלחמתי. לאחר קרב ים ממושך כותרה אונייתו. פיליסטוס שלח יד בנפשו על סיפונה, כדי לא לעמוד למשפט בני עירו.
חיבורו

חיבורו של פיליסטוס על ההיסטוריה של סיקיליה באחד עשר ספרים נחלק לשניים: החלק הראשון (ספרים 1-7) גולל את תולדות האי מימי קדם ועד נפילת אקרגס (אגריג'נטו) לידי הקרתגים ב-406 לפנה"ס. החלק השני עסק בהיסטוריה של דיוניסיוס הראשון ושל דיוניסיוס השני עד שנת 363 לפנה"ס.
לקריאה נוספת

אשרי, דוד. קניין לדורות – היסטוריונים יוונים וכתיבת היסטוריה ביוון וברומא. ערכה: דבורה גילולה. ירושלים, הוצאת הספרים ע"ש י"ל מאגנס, תשס"ד.
מטבע כסף מסירקוסאי, 400-405 לפנה"ס
צבעון מזלגי

| צבעון מזלגי> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: צבעוניים
סוג:: צבעון
מין:: צבעון מזלגי
שם מדעי
 Pseudochromis dixurus

צבעון מזלגי (שם מדעי: Pseudochromis dixurus) הוא מין של דג קטן ממשפחת הצבעוניים שבסדרת הדקראים האנדמי לים סוף, ומצוי בעומקים הנעים בין 5–60 מטרים. דג זה קטן יחסית, אורכו 10 סנטימטרים והוא בעל זנב דמוי מזלג.
צבעון מזלגי חי במערות וכוכים בהם הוא מחפש את מזונו הכולל חסרי חוליות זעירים ודגיגים. הוא מטיל ביצים בצברים.
הערות שוליים

↑  צבעון מזלגי באתר הרשימה האדומה של IUCN
↑  Bob Goemans, Pseudochromis dixurus, Saltcorner (באנגלית)
ערך זה הוא קצרמרבנושא דגים. אתם מוזמנים לתרום לוויקיפדיה ו.
צבעוני ארבע

| --- | --- |
כריכת המהדורה המורחבת, 2015
כריכת המהדורה המורחבת, 2015
 מידע כללי
 מאת:  גיורא רום
 שפת המקור:  עברית
 סוגה:  עיון, אסטרטגיה, מלחמה
 הוצאה
 הוצאה:  ידיעות ספרים
 תאריך הוצאה:  2008, מהדורה מורחבת 2015
 מספר עמודים:  240 (מהודרת 2015)
צבעוני ארבע הוא ספר עיון מאת גיורא רום, אלוף בדימוס בצה"ל, ששירת כטייס קרב והיה אלוף ההפלות ("אייס") הראשון של חיל האוויר הישראלי, על חוויותיו לאחר שנפל בשבי המצרי במהלך מלחמת ההתשה, ועל שיקומו לאחר ששב מן השבי, במהלכו חזר לשרת כטייס קרב ופיקד על טייסת קרב במלחמת יום הכיפורים.
ב-11 בספטמבר 1969 השתתף בקרב אוויר המוני במלחמת ההתשה כטייס בטייסת העטלף, והמיראז' של רום הופל על ידי מיג-21 מצרי ששיגר לעברו טיל אטול שפגע בו מעל דלתת הנילוס במצרים. רום שהיה בגובה רב של כ-20 אלף רגל ובמהירות גבוהה של כאלף קמ"ש הצליח לנטוש את המטוס אך נפגע ברגלו ובמרפקו במהלך ההפלטה. הוא צנח בסביבת אל-מנצורה לידי כפריים שלאחר כמה שעות העבירו אותו לידי השלטונות. הוא נותח ולאחר מכן הוחזק בתנאים קשים ועונה בכלא עבאסיה שבפאתי קהיר כשהוא סובל מהשפלות, הרעבה ושהות ארוכה בצינוק. רק שבעה שבועות לאחר נפילת מטוסו הותר לו להיפגש עם אנשי הצלב האדום.
ב-7 בדצמבר 1969, אחרי כשלושה חודשי שבי, שוחרר רום בתמורה לכ-70 שבויים מצרים וסוריים. איתו שוחררו הטייס נסים אשכנזי, ושני נוסעי מטוס ישראלים שנחטפו לדמשק. לאחר שחרורו עבר סדרה של ניתוחים ושיקום ולאחריהם שב בהדרגה לטוס, תוך שהוא משלב במאמץ לימודי תואר ראשון ושיקום רפואי. בינואר 1971 ערך את טיסת הסולו המחודשת שלו במיראז'. ב-1972 מונה לסגן מפקד טייסת 113, טייסת מטוסי אוראגן שעסקה בהכשרת בוגרי קורס טיס והכין אותה לקראת קליטת מטוסי הנשר.
שלושה ימים טרם פרוץ מלחמת יום הכיפורים מונה רום למפקד טייסת הדרקון המעופף בבסיס תל נוף שמפקדה, עמי גולדשטיין, נהרג בתאונה. לרום לא היה ניסיון קודם בהטסת מטוסי סקייהוק, אך עם פרוץ המלחמה סירב מפקד הבסיס רן פקר, לשחרר אותו מפיקוד על הטייסת, כך שטיסותיו הראשונות בסקייהוק היו גיחות תקיפה במצרים, בין היתר במבצע תגר בו תקפה הטייסת את בונקר מפקדת חטיבת ההגנה האווירית המצרית האחראית על הגנת צפון מזרח הדלתא ששכן בשדה תעופה מנצורה.
בשנת 2009 הספר זכה בפרס יצחק שדה לספרות צבאית. הספר נבחר לרשימת הספרים האהובים ב"מצעד הספרים הארצי" של נערי ישראל לשנת 2010, ותורגם לאנגלית וערבית.
הערות שוליים

↑  11 מטוסי קרב מצריים הופלו ביום אחד, מעריב, 12 בספטמבר 1969
↑  שלום, דני (2007). רוח רפאים מעל קהיר, עמודים 437-441.
↑  אמיר אורן, אנטומיה של עסקת שבויים, באתר הארץ, 9 באוקטובר 2008.
↑  שיפור במצבו של גיורא רום, דבר, 21 בספטמבר 1969
↑  אלי לנדאו, ישראל תצטרך לאלץ את המצרים, מעריב, 23 בספטמבר 1969
ישראל מוחה על סירוב מצרים להתיר ביקור נציג הצלב האדום אצל הטייסים, מעריב, 26 בספטמבר 1969
נציג הצלב האדום נפגש עם הטייס השבוי רס"ן אשכנזי, מעריב, 5 באוקטובר 1969
קאהיר: נציג הצלב האדום נפגש עם הטייס גיורא רום, מעריב, 27 באוקטובר 1969.
↑  גל פרל פינקל, "אני אבריא, אחזור להיות מה שהייתי לפני שנפצעתי ואתה תראה אותי טס", הבלוג על הכוונת, ‏ 22 בינואר 2016.
↑  שוחררו שני חטופי דמשק ושני הטייסים, דבר, 7 בדצמבר 1969
↑  גיורא רום,"צבעוני ארבע", ידיעות ספרים, 2015, עמוד 193, "בסוף הפגישה אני נשאר איתו לשיחה בארבע עיניים. 'רן, אני יודע שאתה מינית אותי לפקד על הטייסת ואני מודה לך על כך, אבל נראה שהמלחמה טרפה את הקלפים. אם אתה רוצה, מצא לך מפקד עם ניסיון בסקייהוק ואני אחזור למיראז'ים.' מסיבה שלא נהירה לי עד עצם היום הזה, מסתכל עלי רן ואומר, 'אני רוצה שתמשיך. חזור לטייסת ותמשיך לפקד'."
↑  גיורא רום,"צבעוני ארבע", ידיעות ספרים, 2015, עמוד 197, "אני משער שהמתח גובר ככל שאנחנו מתקרבים לנקודת המשיכה, אבל הריכוז הנדרש כדי לעשות את הדברים הנכונים גובר ברוב המקרים על המתח ועל הפחד ומאפשר להטיס את המטוס גם בתנאים הקיצוניים של קרב. הפעם משתחררות הפצצות של מטוסי כבר ביעף הראשון".
↑  הוכרזו הזוכים בפרס יצחק שדה, באתר ynet, 11 באוגוסט 2009.
↑  מצעד הספרים האהובים.
↑   אמיר אורן, התקנון הנוקשה של האמריקאים הבריח את חברות התעופה מנתב"ג, באתר הארץ, 23 ביולי 2014.
↑  נעמה לנסקי, "כחול לבן הם חלב דל שומן, אחוז אחד. הם לא באמת משנים את טעמו של הקפה הפוליטי", באתר ישראל היום, 18 ביולי 2019.
פרך

פֶּרֶךְ היה יישוב יהודי מתקופת המשנה שהתקיים בשומרון.
היישוב פרך נודע בזכות אגוזיו המפורסמים, המוזכרים במשנה ובתלמוד כדוגמה לדבר שבמניין, כלומר דברים שמפני חשיבותן נמכרים במספר ולא במשקל או במידה. אגוזי-פרך אלו נודעו בפריכותם עד אשר הפכו כינוי לאנשים נוחים וקלים, והוזכרו במדרש כדוגמה לדבר יקר המציאות שכמעט בלתי ניתן להשגה.
חוקרים מזהים את מיקומו של היישוב פרך עם הכפר הפלסטיני בית פוריכ שבנפת שכם, כשלושה קילומטרים צפונית ליישוב איתמר ושני קילומטרים מזרחית לעיר שכם, בקירוב. חיזוק להשערה זו עולה מן הקרבה הפיזית למקום מוצאם של בני הזוג של אגוזי הפרך - "רימוני בדן", המזוהה עם החורבה ואתר המעיינות עין באד'אן, צפונית מזרחית לשכם. כמו כן, בכפר תועד גידול אגוזים מסוג משובח עוד בשלהי המאה ה-19.
הסיבה לאיכותם של האגוזים היא כי קור גורם להשבחת האגוזים, יחד עם אדמת סחף עמוקה. האזור מצוי בבקעת בית דגן, שהיא עמק גבוה וקריר, עם אדמת סחף עמוקה. מכיוון שההרים מסביב לעמק גבוהים יותר, אוויר קר גולש מההר לתחתית העמק והטמפרטורות בו בלילה נמוכות מההרים שסביבה.
שם היישוב מוזכר בזמירת שבת האשכנזית  "שבת היום לה', מאוד צהלו ברינוני", בה הוא מוזכר במשפט "אגוזי פרך ורימונים".
לקריאה נוספת

ז' וילנאי, אריאל - אנציקלופדיה לידיעת ארץ ישראל, תל אביב, 1980, כרך א', 799.
הערות שוליים

↑  משנה, ערלה פרק ג' משנה ז': "ואלו הם אגוזי פרך ורמוני בדן"
↑  תורה תמימה שיר השירים פרק ו'
↑  מדרש רבה, פרשת פנחס, כ: "ולא היה שולחנו חסר מכל מטעמים שבעולם אלא אגוזי פרך"
↑  מזמירות שבת ליום
פכיאורניס

| פכיאורניס |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דינורניטיים
תת־סדרה:: תרופודה
משפחה:: דינורניסיים
סוג:: פכיאורניס
מינים
 Pachyornis elephantopus  Pachyornis australis  Pachyornis geranoides  Pachyornis A  Pachyornis B
שם מדעי
 Pachyornis ‏ליידקר, 1891

פכיאורניס (שם מדעי: Pachyornis; מילולית: "עוף מעובה") הוא סוג נכחד של עופות גדולים חסרי יכולת תעופה מסדרת הדינורניטיים, אשר התקיימו בניו זילנד בין הפליסטוקן להולוקן. בדומה לקרוביו הוא נכחד עם הגעת האדם לניו זילנד בשנת 1500 בקירוב.
סיווג

סוג זה תואר ב-1891 בידי החוקר האנגלי ריצ'רד ליידקר (אנ'). ידועים שלושה מינים מזוהים שלו:  Pachyornis elephantopus‏, Pachyornis australis ו-Pachyornis geranoides ושני מינים ללא שם המכונים: Pachyornis A ו-Pachyornis B.
מאפיינים

עוף זה היה קרוב של מואה רחבת-מקור ומואה מזרחית אך היה כבד משתיהן. המין הגדול ביותר בסוג היה Pachyornis elephantopus, אשר הגיע לגובה של כ-1.8 מטר ולמשקל של כ-145 ק"ג, מה שהופך אותו לשני בגודלו בין המואות לאחר הדינורניס הענק. ביציהם של עופות אלה הגיעו לאורך 226 מ"מ ורוחב של 158 מ"מ.
מואה כבדה זו הייתה בעלת רגליים עבות וחזקות, מהם קיבלה את שמה ובעלת כנפיים מנוונות. היא ניזונה מצמחייה קרקעית ומעלים וזרעים וחיה בסביבות שיחים או בתות ויערות יבשים. חלק מהמואות התקיימו באזורי אחו אלפיני, סביב העיר נלסון וכנראה נוצותיהם הותאמו להגנה מהקור. בניו זילנד לא היו טורפים יבשתיים, כך שהסכנה היחידה שלהם הגיע מעיט האסטי הענקי שנכחד לצידם עם בוא האדם לאיים.
פיליפ, הנסיך הבוחר מפפאלץ

פיליפ, הנסיך הבוחר מפפאלץ (בגרמנית: Philip. von der Pfalz; ‏14 ביולי 1448 - 28 בפברואר 1508), היה הנסיך הבוחר מפפאלץ בין השנים 1476–1508.
ביוגרפיה

פיליפ נולד ב-14 ביולי 1448 בהיידלברג, ללודוויג הרביעי, הנסיך הבוחר מפפאלץ ולמרגריטה מסבויה, דוכסית אנז'ו, בתם של אמדאו השמיני, דוכס סבויה ומארי מבורגונדי, דוכסית סבויה.
בשנת 1449 מת אביו לודוויג הרביעי, הנסיך הבוחר מפפאלץ, ופיליפ עלה לשלטון במקומו. מכיוון שהיה קטין שלט בשמו כעוצר דודו פרידריך הראשון, הנסיך הבוחר מפפאלץ, אולם עד מהרה הוא נטל את השלטון לעצמו ואימץ את פיליפ כיורשו.
בשנת 1476 מת דודו פרידריך הראשון, ופיליפ עלה לשלטון במקומו. בשנת 1499 ירש פיליפ את רוזנות פפאלץ-נוימרקט ואת רוזנות פפאלץ-מוסבאך. בשנים 1503–1505 לחם פיליפ נגד אלברכט הרביעי, דוכס בוואריה-מינכן במלחמת לנדסהוט, אך הובס ונאלץ לוותר על שטחי דוכסות בוואריה-לנדסהוט, חוץ משטחי רוזנות פפאלץ-נויבורג שנמסרו לנכדו אוטו היינריך.
ב-28 בפברואר 1508 מת פיליפ בגרמרסהיים, ובנו לודוויג החמישי, הנסיך הבוחר מפפאלץ עלה לשלטון במקומו.
משפחתו

ב-21 בפברואר 1474 התחתן פיליפ עם מרגרטה מבוואריה, נסיכת הבוחר מפפאלץ, בתם של לודוויג התשיעי, דוכס בוואריה ואמליה מסקסוניה, דוכסית בוואריה, ממנה נולדו לו 14 ילדים:
לודוויג החמישי, הנסיך הבוחר מפפאלץ (1478–1544)
פיליפ מפפאלץ (1480–1541)
רופרכט מפפאלץ, בישוף פרייזינג (1481–1504)
פרידריך השני, הנסיך הבוחר מפפאלץ (1482–1556)
אליזבת מפפאלץ, רוזנת הסן (1483–1522), התחתנה עם וילהלם השלישי, רוזן הסן, ולאחריו התחתנה עם פיליפ הראשון, מרקיז באדן
גאורג מפפאלץ (1486–1529)
היינריך מפפאלץ (1487–1552)
יוהאן השלישי מפפאלץ (1488–1538)
אמליה מפפאלץ (1490–1524), התחתנה עם גאורג הראשון, דוכס פומרניה
ברברה מפפאלץ (1491–1505)
הלנה מפפאלץ (1493–1524), התחתנה עם היינריך החמישי, דוכס מקלנבורג
וולפגנג מפפאלץ (1494–1558)
אוטו היינריך מפפאלץ (1496)
קתרינה מפפאלץ (1499–1526)
פיליפ, דוכס וירטמברג

פיליפ, דוכס וירטמברג (בגרמנית: Philipp, Herzog von Württemberg; ‏30 ביולי 1838 - 11 באוקטובר 1917), היה דוכס בממלכת וירטמברג, ויורש העצר של הממלכה.
ביוגרפיה

פיליפ נולד ב-30 ביולי 1838 בעיר ניי-סיר-סן שבצרפת, לאלכסנדר, דוכס וירטמברג ולמארי, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה.
לאחר מותו של בן דודו ניקולאס, דוכס וירטמברג, הפך פיליפ ליורש העצר של ממלכת וירטמברג, עד למותו ב-11 באוקטובר 1917 בשטוטגרט.
משפחתו

ב-18 בינואר 1865 התחתן פיליפ בווינה עם מריה תרזה, ארכידוכסית אוסטריה-טשן, בתם של הארכידוכס אלברכט, דוכס טשן והילדגרד, נסיכת בוואריה. ממנה היו לו 5 ילדים:
אלברכט, דוכס וירטמברג (1865–1939), גנרל-פלדמרשל גרמני, שפיקד על הארמייה הרביעית ועל קבוצת הארמיות אלברכט במלחמת העולם הראשונה.
מריה אמליה, דוכסית וירטמברג (1865–1883)
מריה איזבלה, דוכסית וירטמברג (1871–1904), שהתחתנה בשנת 1894 עם יוהאן גאורג, נסיך סקסוניה
רוברט, דוכס וירטמברג (1873–1947), שהתחתן בשנת 1900 עם מריה אימקולאטה, ארכידוכסית אוסטריה
אולריך, דוכס וירטמברג (1877–1944)
פיי ריפלי

| --- | --- |
אין תמונה חופשית
 לידה:  26 בפברואר 1966 (בת 58) וימבלדון, הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-1990
 מקום לימודים:  בית ספר גילדהול למוזיקה ודרמה 
 בן או בת זוג:  דניאל לאפיין (2001–?) 
 מספר צאצאים:  2
 פרופיל ב-IMDb
 
פיי ריפלי (באנגלית: Fay Ripley; נולדה ב-26 בפברואר 1966) היא שחקנית אנגלייה וכותבת ספרי בישול.
ביוגרפיה

ריפלי נולדה בווימבלדון שבדרום מערב לונדון, לוויליאם דיקון וטינה ריפלי. הוריה נפרדו כשהייתה בת שנתיים וכל אחד מהם התחתן בשנית. בילדותה עברה בין בתי שתי המשפחות בערים שונות בסארי. היא למדה בבתי ספר קתוליים על אף שהיא ממשפחה פרוטסטנטית.
היא בוגרת בית ספר גילדהול למוזיקה ודרמה (1990). תפקידה המקצועי הראשון היה במקהלה בגרסה מוזיקלית של הספר "מסביב לעולם בשמונים יום". בתחילה הופיעה מעט בקולנוע ובטלוויזיה, והשלימה את הכנסתה בעבודה כבדרנית לילדים, ובמכירת ביגוד מדלת לדלת. אחרי שהסצנות בהשתתפותה בסרט "פרנקנשטיין" מ-1994 קוצצו בעריכה, לוהקה לתפקיד הראשון שלה בסרט חשוב "עדות אילמת" מ-1995 בו גילמה את קארן יוז.
פריצת הדרך בקריירה של ריפלי הייתה ב-1996 כשלוהקה לתפקיד ג'ני גיפורד בסדרת הטלוויזיה של ITV "רגליים קרות" לצדם של ג'יימס נסביט וג'ון תומסון. בפרק הפיילוט היה לה תפקיד משנה, אבל דמותה הורחבה כשהוזמנה סדרה מלאה בשנת 1998. על הופעתה בעונה הראשונה הייתה ריפלי מועמדת לפרס הקומדיה הבריטית. בשנת 2000 בעונה השלישית של הסדרה הדמות שגילמה עוזבת את בעלה ויוצאת עם גבר אחר (בן מיילס). על תפקיד זה הייתה מועמדת לפרס באפט"א לטלוויזיה לשחקנית הטובה ביותר. היא שיחקה בסדרה במשך שלוש עונות, ועזבה כדי לגוון את התפקידים שקיבלה, ולבלות יותר זמן עם בני משפחתה. בעונה החמישית חזרה לסדרה בתפקיד אורח בפרק האחרון.
אחרי "רגליים קרות" שיחקה ריפלה בסדרה של תפקידים ראשיים בקומדיות ובדרמות בהן "Green-Eyed Monster" (מ-2001), "I Saw You" (מ-2002), "The Stretford Wives" (מ-2002), ו-"Dead Gorgeous" (מ-2002). ב-2005 הופיעה בתפקיד ראשי בדרמה של ITV בשם "Bon Voyage". אחרי לידת בנה השני הפסיקה שוב לעבוד. ב-2009 חזרה ריפלי להופיע בטלוויזיה בתפקיד כריסטין מנהלת משאבי אנוש בדרמה הקומית "Monday Monday", ובתפקיד ניקולה פרין לצדו של מרטין קלונס בסדרה "רג'י פרין" של BBC One.
מאז 2009 פרסמה ריפלי שלושה ספרי מתכונים. "Fay's Family Food" יצא לאור ב-2009, "What's for Dinner?" יצא לאור ב-2012, והספר "Fay Makes it Easy".
ב-2016 חודשה הסדרה "רגליים קרות" וריפלי הצטרפה לצוות השחקנים הקבוע, וגילמה שוב את דמותה של ג'ני גיפורד בעונות השישית והשביעית.
ביוגרפיה > חיים אישיים

ב-2001 התחתנה ריפלי עם השחקן דניאל לאפיין. לבני הזוג יש שני ילדים - בת ילידת 2002 ובן יליד 2006.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 | עדות אילמת | Mute Witness | קארן יוז |  |
| 1995 |  | Rumble | מריסה | סדרת טלוויזיה (פרק אחד) |
| 1995 |  | One for the Road | ג'יין | בפרק "Overdraft" |
| 1996 | קריוקי | Karaoke | ברמנית במועדון | מיני-סדרה |
| 1996 |  | Frontiers | אליזבת' קירסטן | מיני-סדרה |
| 1997 | רגליים קרות | Comedy Premieres: Cold Feet | ג'ני גיפורד | סרט טלוויזיה |
| 1997 |  | The Bill | רוז מילנה | בפרק "Black and Blue" |
| 1997 |  | The Broker's Man | סמלת בילוש ונדי אטקינס | סדרת טלוויזיה (2 פרקים) |
| 1997 | הקבר של רוזאנה | Roseanna's Grave | פרנצ'סקה |  |
| 1998 |  | How Do You Want Me? | סופי | בפרק "Woof" |
| 1998–2001, 2003, 2016– | רגליים קרות | Cold Feet | ג'ני גיפורד | סדרת טלוויזיה |
| 1999 |  | Sofa Melt | מנחה | תוכנית אירוח |
| 2000 |  | I Saw You | גרייס בינגלי | פרק פיילוט |
| 2000 |  | The Announcement | אלכס |  |
| 2001 |  | Green-Eyed Monster | דיאנה | סרט טלוויזיה |
| 2002 |  | I Saw You | גרייס בינגלי | סדרת טלוויזיה |
| 2002 |  | The Stretford Wives | דונה מאסי | סרט טלוויזיה |
| 2002 |  | Dead Gorgeous | רוז בל | סרט טלוויזיה |
| 2003 |  | Meg and Mog | מג (דיבוב) | סדרת טלוויזיה |
| 2003 |  | Bedtime | ג'יל | סדרת טלוויזיה (עונה אחת) |
| 2004 |  | Fungus the Bogeyman | ג'יין וייט | סרט טלוויזיה |
| 2005 | הנוכלים | Hustle | סם פיליפס | בפרק "Missions" |
| 2006 |  | Bon Voyage | לינדה הולדר | סרט טלוויזיה ב-2 חלקים |
| 2009–2010 |  | Reggie Perrin | ניקולה פרין | סדרת טלוויזיה |
| 2009 |  | My Brilliant Britain | מגישה | סדרת טלוויזיה (פרק אחד) |
| 2009 |  | Monday Monday | כריסטין פרנסס | סדרת טלוויזיה |
| 2009 | תחבולות חדשות | New Tricks | אנה גרינינג | בפרק "The War Against Drugs" |
| 2011 |  | Moving On | אן מרפי | בפרק "Poetry of Silence" |
| 2014–2015 | חשודים | Suspects | מפקחת בילוש מרתה בלאמי | סדרת טלוויזיה |
| 2015 |  | Burger Bar to Gourmet Star | בתפקיד עצמה, קריינות | סדרה דוקומנטרית של ערוץ 4 |
| 2015 | המיילד | The Delivery Man | קייטלין | סדרה קומית |
| 2016–2017 |  | The One Show | בתפקיד עצמה, מנחה | סדרת טלוויזיה (3 פרקים) |
| 2017 |  | Dragons' Den: Meet the New Dragons | קריינות |  |
לקריאה נוספת

Ripley, Fay (2009). Fay's Family Food. London: Michael Joseph. ISBN 0-7181-5460-6.
Ripley, Fay (2012). What's for Dinner?. London: Collins. ISBN 0-00-744532-6.
Ripley, Fay (2014). Fay Makes it Easy. London: HarperCollins ISBN 0007543166.
הערות שוליים

↑  Ripley, Fay (25 February 2011). "Don't tell me you are going to get my followers up to 5,000 for my birthday tomorrow...I say my birthday tomorrow". Twitter. Retrieved 26 February 2011.
↑  Steiner, Susie (23 March 2002). "The accidental feminist". The Guardian (Guardian News & Media): p. 34 (Weekend supplement).
↑  Acting graduates include...". Guildhall School of Music & Drama. Retrieved 27 July 2009.
↑  Barber, Nicholas (22 November 1998). "Comedy drama: What's less believable than Dr Who?". The Independent (Independent Newspapers): pp. 9–10 (TV features section).
↑  Staff (17 November 1999). "Royle flush in comedy shortlist". BBC News Online. Retrieved 12 August 2008.
↑  "Television Nominations 2000". British Academy of Film and Television Arts. Retrieved 12 August 2008.
↑  Staff (1 November 2002). "In brief: Cold Feet actress has daughter". BBC News Online. Retrieved 27 July 2009
| --- | --- |
בקרת זהויות :  GND: 1061998770  ISNI: 0000 0003 6294 8668  LCCN: nb2009025738  NKC: xx0173290  VIAF: 81149105996068490092   WorldCat (עם VIAF): 81149105996068490092
פיליפ, דוכס אורליאן

| --- | --- |

 לידה:  1 ביולי 1336 וינסן, ממלכת צרפת  
 פטירה:  1 בספטמבר 1375 (בגיל 39) אורליאן, ממלכת צרפת  
 מקום קבורה:  קתדרלת אורליאן 
 בת זוג:  בלאנש מצרפת, דוכסית אורליאן
 
פיליפ, דוכס אורליאן (בצרפתית: Philippe d'Orléans; ‏1 ביולי 1336 - 1 בספטמבר 1375), היה בנו של פיליפ השישי, מלך צרפת.
ביוגרפיה

פיליפ נולד ב-1 ביולי 1336 בווינסן, לפיליפ השישי, מלך צרפת, ולז'אן מבורגונדי, בתם של רובר השני, דוכס בורגונדי ואנייס מצרפת, דוכסית בורגונדי. בשנת 1344 קיבל פיליפ מאביו את התואר דוכס אורליאן, וב-18 בינואר 1345 הוא התחתן עם בלאנש מצרפת, דוכסית אורליאן, בתם של שארל הרביעי, מלך צרפת וז'אן ד'אברו. בשנת 1356 נלחם פיליפ בקרב פואטייה ונפל בשבי האנגלי, שבו שהה עד לאחר חתימת הסכם ברטיני בשנת 1360, אם כי הוא נשאר בתחילה כבן ערובה במקום אחיו ז'אן השני, מלך צרפת. ב-1 בספטמבר 1375 מת פיליפ באורליאן, ומכיוון שלא היו לו בנים חוקיים חזרה נחלתו לכתר הצרפתי.
משפחתו

ב-18 בינואר 1345 התחתן פיליפ עם בלאנש מצרפת, דוכסית אורליאן, בתם של שארל הרביעי, מלך צרפת וז'אן ד'אברו, אך לא היו לו ילדים ממנה, אולם מאידך היו לו שני ילדים לא חוקיים:
לואי, בישוף פואטייה ובווה
מארי ד'אורליאן, התחתנה עם גדאון החמישי מבובילייה
פיתיונאיים

| פיתיונאיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חכאים
תת־סדרה:: Antennarioidei
משפחה:: פיתיונאיים
שם מדעי
 Antennariidae ‏ברג, 1958
תחום תפוצה


פתיונאי פוער את פיו העצום
Antennarius commerson
פיתיונאי הסרגסום
פיתיונאיים (שם מדעי: Antennariidae) הם משפחה של דגים מסדרת החכאים ולהם פה גדול אשר יחד עם סנפירי הצד שלהם הקנה להם את הכינוי "דגי צפרדע" (אם כי שם זה נקשר גם למשפחה קרפדנונים (Batrachoididae)). הם נפוצים כמעט בכל האוקיינוסים והימים למעט באזור הים התיכון. הם יעדיפו אזורי מים רדודים ושוניות אך יכולים לשרוד גם בתהומות הים.
מאפיינים

הפיתיונאיים הם דגים קצרים בעלי סנפירים דמויי רגליים מצידם. הם מוסווים היטב, מגדלים "שערות" המדמות צמחי ים זעירים ועיניהם זעירות ביותר כמו רוב בני הסדרה. כמוהם יש להם חכה דמוית שערות עבות היכולה לנוע ולמשוך דגים קטנים וטרף דומה אל פיהם. אז החכה נמתחת אחורה ובתוך פחות מאלפית שנייה הדג הקטן נשאב אל תוך לועו של הפיתיונאי. זוהי המהירות הגבוהה ביותר בעולם החי על פי ספר השיאים של גינס.
הם דבוקים למקום מושבם, בדרך כלל אלמוג, סלע או ספוג ונוטים לא לנוע הרבה והם מאוד איטיים בשחייה. להגנתם מטורפים הם מסתמכים על ההסוואה היעילה שלהם.
מיון הפיתיונאיים

תת-משפחת Antennariinae
Antennarius‏ - 11 מינים, ביניהם פתיונאי מוכתם.
Antennatus‏ - 12 מינים
Fowlerichthys‏ – 5 מינים
סוג ומין יחיד פיתיונאי הסרגסום (Histrio histrio)
סוג ומין יחיד פיתיונאי תהומי (Nudiantennarius subteres)
תת-משפחת Histiophryninae
סוג ומין יחיד פיתיונאי גלאורט (Allenichthys glauerti)
Echinophryne‏ – 3 מינים
Histiophryne‏- 5 מינים
Kuiterichthys‏- 2 מינים
Lophiocharon‏ – 3 מינים
סוג ומין יחיד פיתיונאי חלק (Phyllophryne scortea)
סוג ומין יחיד פיתיונאי אדום-אצבע (Porophryne erythrodactylus)
Rhycherus‏ – 12 מינים
סוג ומין יחיד פיתיונאי בוטלר (Tathicarpus butleri)
צבעון (דג)

| צבעון |
| --- | --- |
 Pseudochromis aldabraensis
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: צבעוניים
סוג:: צבעון
שם מדעי
 Pseudochromis ‏ראפל, 1835

צבעון ספרינגר
צבעון (שם מדעי: Pseudochromis) הוא סוג של דגי גרם מים מלוחים ממשפחת הצבעוניים שבסדרת הדקראים. אלה מינים קטנים וצבעוניים בייחוד בפניהם, מה שנתן להם את שמם.
תפוצתם היא רק בימים טרופיים סביב שוניות אלמוגים ברחבי האזור האינדו פסיפי וחלקם נפוצים גם במפרץ אילת. תזונתם היא חסרי חוליות מימיים קטנים המצויים בין הסלעים והאלמוגים.
מינים

בסוג מעל ששים מינים:
Pseudochromis aldabraensis
Pseudochromis alticaudex
Pseudochromis ammeri
Pseudochromis andamanensis
Pseudochromis aureolineatus
Pseudochromis aurulentus
Pseudochromis bitaeniatus
Pseudochromis caudalis
Pseudochromis chrysospilus
Pseudochromis coccinicauda
Pseudochromis colei
Pseudochromis cometes
Pseudochromis cyanotaenia
Pseudochromis dilectus
צִבְעוֹן מַזְלְגִי (Pseudochromis dixurus)
Pseudochromis dutoiti
Pseudochromis eichleri
Pseudochromis elongatus
Pseudochromis erdmanni
Pseudochromis flammicauda
צִבְעוֹן צְהֹב-קָדְקוֹד (Pseudochromis flavivertex)
Pseudochromis flavopunctatus
Pseudochromis fowleri
צִבְעוֹן פְרִידְמָן (Pseudochromis fridmani)
Pseudochromis fuligifinis
Pseudochromis fuscus
Pseudochromis howsoni
Pseudochromis jace
Pseudochromis jamesi
Pseudochromis kolythrus
Pseudochromis kristinae
Pseudochromis leucorhynchus
Pseudochromis linda
Pseudochromis litus
Pseudochromis lugubris
Pseudochromis luteus
Pseudochromis madagascariensis
Pseudochromis magnificus
Pseudochromis marshallensis
Pseudochromis matahari
Pseudochromis melanurus
Pseudochromis melas
Pseudochromis mooii
Pseudochromis moorei
Pseudochromis natalensis
Pseudochromis nigrovittatus
Pseudochromis oligochrysus
צִבְעוֹן זֵיתָנִי (Pseudochromis olivaceus)
Pseudochromis omanensis
Pseudochromis persicus
Pseudochromis perspicillatus
צִבְעוֹן חִוֵּר (Pseudochromis pesi)
Pseudochromis pictus
Pseudochromis punctatus
Pseudochromis pylei
Pseudochromis quinquedentatus
Pseudochromis ransonneti
Pseudochromis reticulatus
Pseudochromis rutilus
צִבְעוֹן קַוִּים (Pseudochromis sankeyi)
Pseudochromis socotraensis
צִבְעוֹן סְפְּרִינְגֶר (Pseudochromis springeri)
Pseudochromis steenei
Pseudochromis striatus
Pseudochromis tapeinosoma
Pseudochromis tauberae
Pseudochromis tigrinus
Pseudochromis tonozukai
Pseudochromis viridis
Pseudochromis wilsoni
Pseudochromis yamasakii